《还自长沙未有述作谢沈休翁》
明代·邵宝

谓我南行大有诗，鄙人何敢与闻之。潇湘尚忆虞巡地，云梦宁知楚猎时。

木落洞庭秋复尔，鹤来赤壁夜何其。登高坐待浮云尽，回首青天见九疑。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。